
Prolog  i  Anledning  af 

Den  kvindelige  Hjælpeforenings 

Fødselsdag  17.  Marts  1942. 


Saa  længe  der  findes  en  ensom  Sjæl, 

der  sukker  i  længselsfuld  'Bøn, 

saa  længe  der  findes  en  Syndens  ^ræl, 

der  kun  høster  Syndens  <£øn. 

Saa  længe  der  findes  et  sorgfuldt  Barn, 

berøvet  den  elskede  (Mor, 

og  (Mennesket  fanges  i  Ondskabens  ^arny 

er  der  Brug  for  dig,  (Kvinde,  paa  fjord. 

Saa  længe  som  Sygdommens  kolde  (Haand 

lægges  haardt  over  (Mennesker  ned, 

saa  længe  som  (Mismods  og  (Hadets  (Hånd 

hersker  der,  hvor  vor  £iud  tænkte  Øred. 

Saa  længe  som  Broder  slaar  Broder  ihjel, 

og  ingen  paa  (Kærlighed  tror, 

saa  længe  der  grædes  ved  (Morgen  og  (Kvæld, 

er  der  Brug  for  dig,  (Kvinde,  paa  fjord. 

Sngang  vandred'  (Mesteren  selv  paa  vor  fjord, 

en  kærlig  og  underfuld  £jang, 

og  de  som  i  Qag  følger  ydmygt  hans  Spor, 

synger  glade  den  selvsamme  Sang, 

Barmhjertighed  er  jo  det  store  Bud, 

som  maa  vises  af  alle  som  tror, 

og  derfor,  saa  siger  jo  (Himlens  £Jud, 

er  der  Brug  for  dig,  (Kvinde,  paa  fjord. 


31 


Øg  fjoseph,  ^Profeten,  blev  kaldet  af  £}ud, 

til  at  bringe  til  SAiennesker  ned 

det  herligste,  saligste,  gladeste  Bud 

om  barmhjertighed,  {frelse  og  &red. 

Øg  som  SHesteren  fordum,  hans  tjener  nu  var, 

fuld  af  trøstende,  kærlige  Ørd: 

JFindre  fAfød  hvor  du  kan,  med  hver  Svne  du  har, 

der  er  'Brug  for  dig,  fKvinde,  paa  f/ord. 

^Profeten  han  kaldte  og  SKvinderne  lød, 

en  forening  blev  stiftet  i  SHast. 

Qer  var  Øpgaver  mange,  var  Sygdom  og  9Vød, 

men  Søvinderne  kæmp ed ',  holdt  ud  og  stod  fast. 

£f  Qag  er  vi  samlet  til  SHundredaarsfest, 

og  vi  mindes,  vi  takker  og  tror, 

var  end  fortiden  herlig,  bli'r  {fremtiden  bedst, 

der  er  Brug  for  dig,  SKvinde,  paa  fjord. 

Saa  lad  os  da  samlet  i  ^Kærligheds  ^rop, 

kæmpe  modigt  og  fremme  £juds  Sag. 

^Vor  JCovsang  og  ZPris  skal  til  SHimlen  gaa  op 

paa  denne  vor  SHundred aarsdag. 

&  Søstre,  til  £ykke  med  %iden,  der  svandt, 

ja,  til  J?ykke  med  gerningen  stor. 

<2)en  H.SWarts  SKvindens  9&ra  oprandt. 

Qer  er  Brug  for  dig,  SKvinde,  paa  fjford. 

Saa  længe  der  findes  en  ensom  Sjæl, 

der  sukker  i  længselsfuld  Bøn, 

saa  længe  der  findes  en  Syndens  ^ræl, 

der  kun  høster  Syndens  Jføn. 

Saa  længe  der  findes  et  sorgfuldt  Barn, 

berøvet  den  elskede  SHor, 

og  9Hennesket  fanges  i  Øndskabens  £jarn, 

er  der  Brug  for  dig,  SfCvinde,  paa  fjford. 

Sva  SM.  Gregersen. 

VORT   JUBILÆUM 

Af  Eva  M    Gregersen. 


Atter  er  vi  kommet  til  en  af  de  store  Milepæle  i  Kirkens 
Historie.  Den  kvindelige  Hjælpeforening,  den  første  Hjælpe- 
organisation som  blev  stiftet  indenfor  Kirken,  fejrer  sit  100 
Aars  Jubilæum. 


I  denne  Bygning  var  det,  at  Den  kvindelige  Hjælpeforening 
blev  organiseret. 

Paa  Grund  af  de  altomfattende  verdenshistoriske  Begiven- 
heder, som  vi  daglig  ser  oprullet  for  vore  Øjne,  er  et 
saadant  Jubilæum  af  en  lille  Kvindeorganisation  ret  ube- 
tydeligt og  lille.  Men  De  Sidste  Dages  Hellige  betragter 
Tingene  under  en  helt  anden  Synsvinkel.  For  os  er  dette 
Jubilæum  en  ganske  storslaaet  Begivenhed,  noget  der 
fylder  vort  Hjerte  med  Fryd,  og  giver  vort  Vidnesbyrd  ny 
Styrke. 

Den  17.  Marts  1842,  samledes  18  ringe,  ydmyge  Kvinder 
paa  Profeten  Joseph  Smiths  Indbydelse  for  at  stifte  en 
Hjælpeforening,  et  Skridt  der  under  de  daværende  Omstæn- 

digheder  var  uhyre  paakrævet.  Forfølgelsen  mod  De  Sidste 
Dages  Hellige  var  paa  sit  Højdepunkt.  Mænd,  Kvinder  og 
Børn  blev  jaget  og  forfulgt,  haanet  og  plaget.  Der  var 
Sygdom,  Fattigdom  og  Nød.  Der  var  stort  Behov  for  de 
kærlige,  ydmyge  og  opofrende  Kvinder,  som  stille  gik  om- 
kring i  Mesterens  Fodspor  og  ydede  Hjælp,  hvor  de  for 
maaede. 

Aarene  gik,  og  de  ydre  Forhold  forandredes.  Men  Den 
kvindelige  Hjælpeforening  blev  ikke  overflødig.  Dens  Ram- 
mer blev  udvidet,  og  der  blev  lagt  uhyre  stor  Vægt  paa 
Kvindens  aandelige  Udvikling.  I  den  øvrige  Verden  blev 
der  ikke  den  Gang  lagt  megen  Vægt  paa  dette.  Kvinden 
blev  endnu  saa  sent  som  for  100  Aar  siden  regnet  for  at 
være  et  mindreværdigt  Væsen,  maaske  værdifuldt  nok  inden- 
for sit  Omraade,  men  strengt  begrænset  til  dette. 

Men  den  almægtige  Gud,  som  skabte  Mennesket  som 
Mand  og  Kvinde,  har  aldrig  tilsigtet  denne  skarpe  Grænse 
mellem  de  to.  Allerede  paa  Frelserens  Tid  hørte  vi  om, 
hvorledes  han  kærligt  tog  sig  af  forfulgte  og  ulykkelige 
Kvinder,  hvorledes  han  underviste  Maria  og  talte  kærligt 
til  Martha.  Profeten  Joseph  Smith  aabnede  den  „Fagre 
Tempeldør"  for  Kvinderne,  og  han  kaldte  dem  til  at  arbejde 
Haand  i  Haand  med  Brødrene,  for  at  fremme  Guds  Værk, 
for  at  sprede  Oplysning,  Kærlighed  og  Fred. 

De  18  Medlemmer  blev  til  mange  Tusinde,  indtil  vi  i 
Dag  tæller  over  14000  i  Missionerne  alene.  Profetens  Hu- 
stru, Emma  Smith,  var  den  første  Præsident  over  den  kvin- 
delige Hjælpeforening.  Efter  Profetens  Martyrdød  kom  der 
saa  en  kort  Tid  en  Stilstand,  men  i  Begyndelsen  af  1853 
blev  der  organiseret  flere  individuelle  Foreninger  i  Utah. 
I  1866  blev  Eliza  R.  Snow  af  Præsident  Brigham  Young 
kaldet  til  at  assistere  Biskopperne  med  at  organisere  Grup- 
per rundt  om  i  de  forskellige  Wards.  Den  egentlige  Hoved- 
bestyrelse for  De  Kvindelige  Hjælpeforeninger  blev  organi- 
seret i  1880  med  Eliza  R.  Snow  som  Præsidentinde.  Denne 
Kvinde  var  en  af  de  18,  der  ha^de  været  med  den  17. 
Marts  1842.  Senere  fulgte  saa  Zina  D.  H.  Young,  Batsheba 
W.  Smith,  Emmeline  B.  Wells,  Clarissa  S.  Williams,  Louise 
Y.  Robison,  og   den   nuværende  Præsident  er  Søster  Amy 

Brown  Lyman,  som  vil  være  kendt  af  mange  Søskende  i 
Den  danske  Mission,  fra  sit  Besøg  her  for  ca.  4  Aar  siden. 

Der  er  nu  Kvindelige  Hjælpeforeninger  spredt  over  de 
Forenede  Stater,  Kanada  og  Mexico,  i  de  fleste  europæiske 
Lande,  i  Lille-Asien,  Sydafrika,  Australien  og  paa  Øerne  i 
Havet. 

Naar  vi  betragter  denne  vældige  Vækst  af  en  lille,  be- 
skeden Organisation,  kan  vi  ikke  undgaa  at  bemærke  Pro- 
fetens Inspiration.  Det  er  Guds  Værk,  ikke  Profeten  Joseph 
Smiths.  Det  er  det,  der  gør  Kirken  udødelig.  Det  er  ogsaa 
det,  der  gør  vor  Organisation  udødelig. 

De  sidste  Aars  Krig,  som  rammer  saa  haardt  paa  alle 
Omraader,  har  ogsaa  lagt  Hindringer  i  Vejen  for  os  i  vor 
Forening.  Igennem  længere  Tid  har  vi  maattet  undvære 
Lektier  og  Instruktioner  fra  Hovedbestyrelsen  i  U.  S.  A. 
Men  vi  har  prøvet  og  prøver  fremdeles  at  føre  vor  elskede 
Forening  frem  efter  de  samme  Retningslinier,  som  vore 
Søstre  fra  Zion  har  lært  os.  Mine  Medarbejdere  og  jeg  i 
Hovedbestyrelsen  er  dybt  taknemmelige  over  den  Støtte, 
vi  stadig  modtager  fra  vore  Medarbejdere  i  Grenene,  for 
al  den  Kærlighed  de  hver  især  lægger  i  dette  vigtige  og 
betydningsfulde  Arbejde. 

Har  Krigen  lagt  Hindringer  for  os  paa  visse  Omraader, 
saa  har  den  gjort  Opgaverne  større  for  os.  Lad  os  feste 
ved  vort  Hundredeaarsjubilæum.  Vi  har  Grund  til  det.  Men 
lad  der  under  Festlighederne  gaa  en  Undertone  af  det  dy- 
beste Alvor:  „Vi  er  dine  Tjenerinder,  Herre.  Brug  os,  kald 
os,  og  vi  vil  gaa". 

Den  Kvindelige  Hjælpeforening 
og  Den  danske  Mission. 


Da  Profeten  Joseph  Smith  den  17.  Marts  1842  sammen- 
kaldte nogle  faa  Kvinder  for  at  lade  dem  danne  deres 
egen  Forening  var  der  maaske  de,  der  rystede  paa  Ho- 
vedet. Hvorledes  skulde  Kvinden  være  i  Stand  til  selv- 
stændigt at  lede  og  styre  en  Organisation?  Det  var  i  Følge 
Datidens  Aand  noget  ganske  utænkeligt  Kvinden,  mente 
de,  havde  sit  Virkefelt  i  Hjemmet.  Andre  end  netop  Hjem- 
mets Opgaver  havde  hun  hverken  Evner  eller  Tid  til  at 
beskæftige  sig  med.  For  os  synes  denne  Indstilling  ganske 
absurd,  fordi  vi  ser  Nutidskvinden  arbejde  Side  om  Side 
med  Manden  næsten  indenfor  alle  Felter;  men  at  dette  i 
Virkeligheden  er  noget  ganske  nyt,  forstaar  vi,  naar  vi 
hører,  at  den  danske  Kvinde  f.  Eks.  først  fik  Valgret  ved 
Grundlovsændringen  i  1915.  Tidligere  Tiders  Generationer 
synes  at  have  været  ganske  blinde  for  det  Faktum,  at  „den 
Haand,  der  rører  Vuggen,  regerer  Verden".  Ganske  vist 
hører  vi  i  Historien  Tale  om  flere  fremragende  fornemme 
Kvinder;  men  herfra  og  til,  at  den  almindelige  Kvinde 
skulde  kunne  udøve  nogen  som  helst  Indflydelse  paa  det 
offentlige  Liv,  var  der  et  mægtigt  Spring.  Men  Profeten 
forstod  formedelst  Guds  Aands  Inspiration  Kvindens  Stilling 
og  Betydning  for  Samfundet.  Han  havde  set,  hvorledes 
Kirkens  Kvinder  i  de  første  strenge  Aar  i  Nauvoo  havde 
taget  sig  af  de  Tusinder  syge  og  fattige,  som  strømmede 
hertil  fra  de  andre  Stater  og  Europa,  og  dette  til  Trods 
for,  at  de  i  Forvejen  selv  var  overbebyrdede.  Han  havde 
set,  hvorledes  de  havde  støttet  Mændene  i  deres  Arbejde, 
hvorledes  de  af  deres  fattige  Midler  havde  ydet  deres  til 
Opførelsen  af  et  Tempel.  Dette  viste  ham,  hvilken  uhyre 
Indsats  Kvinden  kunde  gøre  i  det  offentlige  Liv,  hvis  hun 
blot  fik  Anledning  til  virkelig  at  udfolde  sig,  og  derfor  var 
det,  at  han  tog  Initiativet  til  Oprettelsen  af  en  Kvindeorga- 
nisation  —   Den   kvindelige    Hjælpeforening.   At   Kvindens 

Evner  ikke  her  var  blevet  overvurderet  beviser  den  Sukces, 
som  denne  Forening  i  den  forløbne  Tid  har  opnaaet,  ty- 
deligt. Allerede  i  1924  fandtes  der  ikke  mindre  end  1486 
Afdelinger  af  Foreningen  ude  omkring  i  Kirkens  Grene, 
den  havde  9632  Funktionærer  og  et  Medlemstal  paa  59  272. 
Der  blev  aflagt  366.155  Sygebesøg  og  592.559  Kredslærer- 
indebesøg  og  366.155  Dage  blev  tilbragt  med  Tempelar- 
bejde  for  de  døde.  Der  blev  hjulpet  12.281  Familier  og 
uddelt  et  Beløb  paa  100.453.00  Dollars  til  fattige  og  nød- 
lidende. At  disse  Tal  siden  da  er  steget  betydeligt  behøver 
vel  næppe  at  nævnes. 

I  Dag  findes  der  Afdelinger  af  Den  kvindelige  Hjælpe- 
forening i  hver  eneste  af  De  forenede  Stater;  paa  Hawaii, 
New  Zealand,  Samoa,  Tahiti,  Meksiko,  Kanada,  England, 
Skotland,  Irland,  Wales,  Danmark,  Norge,  Sverige,  Holland, 
Belgien,  Tyskland,  Østrig,  Svejts,  Frankrig,  Sydafrika  og 
Japan.  Ja,  endogsaa  i  Armenien  findes  der  en  Kvindelig 
Hjælpeforening. 

Danmark  fik  sin  første  Kvindelig  Hjælpeforening  i  Aaret 
1879.  I  en  gammel  historisk  Protokol  fra  den  Tid  finder 
vi  skrevet  med  Ældste  Andrew  Jensons  smukke  og  sirlige 
Skrift  følgende  Referat  herom: 

Ifølge  speciel  Indbydelse  havde  en  stor  Forsamling  af  de  Sidste  Dages 
Helliges  Kvinder  forsamlet  sig  paa  Forsamlingslokalet  i  St.  Regnegade, 
Torsdag  Aften  den  20.  November  1879,  tilligemed  Brødrene  A.  Wilhelm- 
sen, Præsident  over  den  skandinaviske  Mission,  C.  C.  Asmussen,  Præ- 
sident over  Kjøbenhavns  Konference  og  Andrew  Hanson,  Forstander  for 
Kjøbenhavns  Gren. 

Forsamlingen  aabnede  med  Sang  og  Bøn,  hvorefter  Ældste  Andrew 
Jenson,  ifølge  Opfordring,  forklarede  i  Korthed  for  de  Tilstedeværende, 
at  Hensigten  med  dette  Møde  var  at  organisere  her  i  Kjøbenhavn  en 
Forening  under  Navn  af 

„Kjøbenhavns  Grens  kvindelige  Hjælpeforening", 
hvis  Formaal  skulde  være  at  virke  for  gjensidig  og  almindelig  Forbed- 
ring, Oplysning  og  Uddannelse  blandt  de  Hellige,  at  understøtte  de  Fat- 
tige, ophjælpe  og  opmuntre  de  Svage  i  Troen  og  paa  alle  passende 
Maader  være  Præstedømmet  og  Brødrene  saa  behjælpelig  som  muligt  i 
at  belære  Søstrene  om  Dyd,  Hellighed,  Retskaffenhed  og  forfremme  dem 
i  alt  det,  som  er  ædelt,  godt  og  velbehageligt  i  Herrens  Øjne.  Han 
foreslog  derpaa  følgende  Personer  til  at  indtage  de  forskjellige  Embeds- 
stillinger  i  Foreningen:  Johanne  Christine  Nordstrøm  til  Præsident  med 
Christine    Holm    og   Annette   Sofie    Andersen  til  sine  Raadgivere,  Anna 

Elisabeth  Nielsen  og  Christine  Nielsen  til  Sekretærer  og  Inger  Marie 
Jensen  til  Kasserer.  Alle  disse  Forslag  blev  ved  enstemmigt  Votum  ved- 
tagne. Præsident  Wilhelmsen  gav  derefter  nogle  gode  Raad  og  Under- 
visninger til  de  forsamlede  Søstre,  og  blev  efterfulgt  af  Brødrene  C,  C. 
Asmussen  og  Andrew  Jenson.  En  god  Aand  var  tilstede  og  Alle  følte 
vel. 

Torsdag  Aften  den  27.  November  afholdt  Foreningen  sit  andet  Møde. 
Efterat  en  Del  Bemærkninger  med  Hensyn  til  Vigtigheden  af  det  Ar- 
bejde, som  var  blevne  Søstrene  paalagt  ved  Oprettelsen  af  denne  For- 
ening, vare  blevne  gjorte,  skrede  Ældsterne  N.  Wilhelmsen,  C.  C.  As- 
mussen "og  Andrew  Jenson  til,  under  Haandspaalæggelse  og  Bøn  at 
velsigne  Søstrene,  som  vare  blevne  valgte  til  de  forskellige  Embeder  og 
beseglede  Aanden  af  deres  Kaldelse  paa  dem.  Lejlighed  blev  derpaa  given 
til  alle,  som  ønskede  at  føje  sig  til  Foreningen,  at  melde  sig  for  Ind- 
skrivning. 63  Søstre  indgave  deres  Navne,  18  Søstre  blev  ligeledes  valgte 
til  Lærerinder,  at  besøge  de  Hellige  i  Grenens  forskjellige  Kredse  og 
Afdelinger.  Nogle  af  Søstrene  talte  dernæst  i  Korthed  til  Forsamlingen, 
hvorpaa  de  tilstedeværende  Ældste  af  Zion  benyttede  det  Øvrige  af  Tiden 
med  at  give  Raad  og  Vejledninger.  Efter  Forsamlingen  indkom  12  Kroner 
i  frivillige  Gaver  som  en  Begyndelse  til  Oprettelsen  af  et  Pengefond". 

Saaledes  fik  Den  kvindelige  Hjælpeforening  en  udmærket 
Start  her  i  Missionen,  og  længe  varede  det  heller  ikke, 
førend  den  var  spredt  ude  om  i  Grenene  og  talte  et  Med- 
lemsskab paa  flere  hundrede  ædle  og  trofaste  Kvinder, 
som  var  villige  til  at  arbejde  og  opofre  sig  for  denne 
store  og  vigtige  Sag.  Skulde  derfor  alt  det  gode  nævnes, 
som  der  i  de  forløbne  Aar  er  blevet  udført  af  disse  Kvin- 
der til  Gavn  for  deres  Kirke  og  deres  Medmennesker,  saa 
vilde  det  fylde  Bind  af  anselige  Dimensioner.  Faa  er  det 
ikke,  der  kan  bære  Vidnesbyrd  om  den  timelige  og  aan- 
delige  Hjælp,rsom  de  har  modtaget  gennem  denne  Organi- 
sation. Syges  Smerter  og  Bekymringer  er  blevet  lindret 
gennem  kærlig  og  forstaaende  Pleje,  nødlidende  og  fattige 
er  blevet  hjulpet,  saa  de  igen  er  kommet  til  at  se  paa  Livet 
med  lysere  Øjne,  Søstre,  der  paa  Grund  af  Fristelser  udefra 
er  begyndt  at  vakle,  er  gennem  denne  Forenings  Arbejde 
atter  blevet  ført  tilbage  til  Kirken,  unge  Hustruer  har  her 
lært,  hvorledes  de  skulde  møde  deres  store  og  nye  Opgaver, 
og  unge  saavel  som  ældre  har  her  faaet  styrket  deres  Vid- 
nesbyrd og  udviklet  deres  Horisont  saavel  aandeligt  som 
timeligt.  K.  M.  J. 

Den  kvindelige  Hjælpeforenings  Opgaver 


/  Anledning  af  Kvindelig  Hjælpeforenings  Hundredeaars- 
jubilæum  har  vi  modtaget  nedenstaaende  Indlæg  fra  Ledere 
af  denne  Forening  her  i  Landet: 

ODENSE:  —  Den  kvindelige  Hjælpeforening: 

Et  Aar  er  atter  henrundet.  Vi  fejrer  den  17.  Marts  1942, 
Den  kvindelige   Hjælpeforenings   Hundredeaarsfødselsdag. 

Naar  vi  ser  tilbage  paa  den  Tid,  som  er  gaaet,  vil  vi  erfare, 
at  meget  Arbejde  er  udført  indenfor  denne  Organisation. 
Hvor  meget  er  der  ikke  blevet  gjort  for  Kvinder  gennem 
Den  kvindelige  Hjælpeforening,  og  hvad  har  denne  store 
Udvikling  ikke   betydet   for   Kvinden  i  sin   Helhed? 

Kristus  har  sagt:  »Den  største  blandt  eder  er  alles  Tjener«. 
Er  vi  i  Besiddelse  af  det  rette  Tjenersind?  Om  vi  vilde  være 
ydmyge,  kærlige  og  forstaaende  overfor  vore  Medmennesker, 
vilde  vi  høste  stor  Glæde  selv,  samtidig  med,  at  vi  vilde 
sprede  Lys  og  Glæde  blandt  vore  Medmennesker.  Thi  Herren 
har  sagt:  »Som  du  saar,  saa  skal  du  og  høste«.  Meget  godt 
kan  udrettes,  naar  der  hersker  Enighed  og  Samarbejde  og 
Kærlighedens  Aand  er  til  Stede,  naar  vi  ønsker  at  tjene 
andre  og  er  villige  til  at  arbejde  paa  hvilken  Plads,  vi  end 
bliver  sat.  Maa  vor  Fader  i  Himlen  velsigne  os,  saa  vi  maa 
vokse  i  Kundskab  og  Forstaaelse,  saa  vi  maa  være  i  Stand 
til  at  opfylde  vore  Pligter  som  Herrens  Tjenerinder  og  som 
Arbejdere  i   Den  kvindelige  Hjælpeforening. 

Sophie  Hansen,  Præsidentinde. 


AALBORG.  —  Kvindelig  Hjælpeforenings  Hovedopgave. 

Det  er  Den  kvindelige  Hjælpeforenings  Hovedopgave  at 
hjælpe  de,  som  er  i  Nød,  at  trøste  og  opmuntre  de  syge, 
gamle  og  ensomme. 

Den  hellige  Skrift  siger:  »En  ren  og  ubesmittet  Gudsdyr- 
kelse er  at  besøge  faderløse  og  Enker  i  deres  Nød  og  Trængsel « . 
Vi,  der  er  Medlem  af  vor  Forening,  har  Pligt  til  at  hjælpe, 
saa  langt  vore  Evner   og  Midler   rækker,   Det   er   er   et    stort 

Privilegium  at  være  med  i  det  store  Arbejde,  som  Profeten 
Joseph  Smith  otganiseiede  for  loo  Aar  siden.  Den  kvindelige 
Hjælpeforening  i  Dag  har  de  samme  Maal  og  Principper  som 
dengang.  Maatte  derfor  alle  de  Søstre,  der  tilhører  denne 
Organisation,  i  de  Dage,  der  kommer,  —  hvordan  de  saa  end 
bliver,  —  være  i  Stand  til  at  udvise  mere  Overbærenhed,  Kær- 
lighed og  Hjælpsomhed  og  altid  være  fyldt  med  et  ydmygt 
og  villigt  Sind,  er  mit  højeste  og  inderligste  Ønske  for  vort 
Hundredeaarsjubilæum. 

Maria  Bukke,  Præsidentinde, 


AARHUS:  —  Organisationens  Arbejde  for  gamle  og  syge. 

I  Anledning  af  Hundredeaarsjubilæet  vil  jeg  gerne  udtale 
følgende: 

Et  af  vore  vigtigste  Hverv  indenfor  Den  kvindelige  Hjælpe- 
forening er  at  føre  Tilsyn  med  vor  Grens  gamle  og  syge 
Medlemmer.  Forstaar  vi  ret,  hvor  hindrende  det  kan  virke 
at  være  gammel  og  svag,  føler  vi  dobbelt,  hvor  magtpaa- 
liggende  det  er,  at  vi  kan  være  noget  for  disse  i  Retning  af 
at  gaa  til  Haande,  virke  opmuntrende  for  dem  og  tage  Del 
i  deres  Bekymringer  og  i  det  hele  taget  være  noget  for  dem 
i  deres  Alderdom,  at  den  maa  vise  sine  lyse  Sider  for  dem 
og  give  deres   Livsaften  Genskin  af  Lykke  og  Tilfredshed. 

Marie  O.  Haun,  Præsidentinde. 


RANDERS:  —  Hvem  kan  være  Medlem  af  Kvindelig 
Hjælpeforening  ? 

Den  17.  Marts  1842  oprettede  Profeten  Joseph  Smith  den 
første  Kvindelig  Hjælpeforening  i  Nauvoo  med  dette  Formaal: 
»At  hjælpe  de  fattige,  pleje  de  syge,  lindre  Enkers  og  fader- 
løse Børns  Nød  samt  udøve  ethvert  godt  og  ædelt  Princip«. 

Af  dette  maa  vi  kunne  forstaa,  at  det  maa  være  Kvinder, 
som  har  naaet  den  Alder,  at  de  kan  udføre  disse  Ting,  og 
som  er  i  Besiddelse  af  Kendskab  til,  hvorledes  disse  Prin- 
cipper kan  udføres,  der  kan  være  Medlem  af  Den  kvinde- 
lige Hjælpeforening. 

Det  vil  ikke  være  let  at  sige,  hvem  der  kan  være  Medlem 

at  Den  kvindelige  Hjælpeforening,  dersom  der  skal  dømmes 
efter  Alder,  fordi  nogle  som  ganske  unge  er  i  Besiddelse  af 
den  Næstekærlighed  og  den  Kundskab,  som  gør  dem  beret- 
tiget til  at  være  Medlem,  medens  andre  først  erhverver  eller 
udvikler  de  Talenter  som  ældre. 

Ogsaa  vore  Venner  bør  vi  give  Anledning  til  at  arbejde 
i  Den  kvindelige  Hjælpeforening.  Vi  har  Erfaringer  for,  at 
ogsaa  de  har  fundet  Glæde  og  Lykke  ved  dette  Arbejde  og 
derved  senere  er  blevet  gode  og  trofaste  Medlemmer. 

Ligeledes  vore  unge  Søstre  bør  vi  give  et  Arbejde  at 
udføre,  saa  de  derved  kan  udvikles  og  staa  rustet,  naar  den 
Tid  kommer,  da  de  skal  tage  Arbejdet  op. 

Lad  derfor  vort  Motto  være: 

»Alle  Kvinder  som  Medlem  af  Den  kvindelige  Hjælpefore- 
ning«. 

Thi  eet  ved  vi,  som  har  haft  et  Arbejde  at  udføre  for  vor 
Forening,  at  enhver  Kvinde,  ung  eller  ældre,  ja,  helt  op  i 
den  høje  Alderdom,  som  vil  praktisere  Frelserens  Bud:  »Elsk 
din  Næste  som  dig  selv«,  kan  faa  Glæde  og  Velsignelse  af 
at  være  Medlem  af  Den  kvindelige  Hjælpeforening. 

Petrine  Nielsen,  2.  Raadgiver. 


HERNING:  —  Har  Den  kvindelige  Hjælpeforening  Be- 
rettigelse i  vore  Dage? 

Ja,  jeg  tror,  Den  kvindelige  Hjælpefoiening  har  lige  saa 
stor  Berettigelse  i  vore  Dage  som  for  hundrede  Aar  siden, 
for  jeg  mener,  at  Folk  skulde  være  mere  civiliserede  i  Re- 
ligionssystemet  og  i  de  aandelige  Ting;  jeg  mener,  at  enhver 
Broder  og  Søster,  som  har  Interesse  for  Den  kvindelige 
Hjælpeforening  vil  faa  mange  store  og  rige  Velsignelser  her- 
igennem. Dette  er  min  Opfattelse  og  Erfaring.  Her  i  Her- 
ning har  vi  jo  kun  en  lille  Skare,  og  vore  Møder  holder  vi 
i  Hjemmene;  men  vi  haaber  og  tror  paa,  at  Herren  vil  vel- 
signe vor  Gerning,  selvom  vi  kun  er  faa. 

De  hjerteligste  Hilsener  fra  Søskende  i  Herning  Gren. 

K.   Hansen,  Præsidentinde. 

KØ  BEN  H  AV  N:  —  Hvad   Kvindelig  Læseforening  har 
givet  mig. 

Kvindelig  Hjælpeforening  har  givet  mig  et  dybt  Indblik  i 
Jesu  Kristi  Kirke.  Aldrig  før  har  jeg  vidst,  at  der  fandtes 
saa  stort  et  Kærlighedsarbejde  indenfor  vor  Kirke.  Kvindelig 
Hjælpeforening  er  den  bedste  Organisation,  jeg  har  arbejdet 
i,  og  jeg  har  arbejdet  i  alle  Kirkens  forskellige  Organisa- 
tioner. 

Kvindelig  Hjælpeforening  vil  modne  enhver  Kvinde,  som 
vil  arbejde  for  Herrens  Sag.  Gud  velsigne  alle  Kvinder,  saa 
de  maa  forstaa  Nødvendigheden  af  at  komme  og  tage  Del 
i  Kvindelig  Hjælpeforenings  Arbejde. 

Tak  til  alle,  som  har  støttet  mig  og  mine  Raadgivere. 

Valborg  Johansen,  Præsidentinde. 


„Hvorfor  har  vi  saa  mange  Kirker?" 

Svar  til  en  ung  Mand,  som  besøgte  Kirken  i  Aalborg, 
da  han  var  paa  Oen  nem  rejse,  og  som  senere  skrev  til 
mig  for  at  faa  følgende  Spørgsmaal  besvaret: 

For  at  besvare  dette  Spørgsmaal  maa  jeg  gaa  tilbage 
til  Adam,  som  blev  direkte  belært  af  Gud  i  Edens  Have, 
hvor  han  viste  sig  for  Adam  og  hans  Hustru  Eva  . 

Efter  at  de  havde  overtraadt  Guds  Bud,  blev  de  uddrevne 
af  Haven,  og  Gud  viste  sig  ikke  mere  for  dem;  men  han 
vedblev  at  tale  til  dem  og  undervise  dem;  og  dersom  Gud 
aldrig  havde  aabenbaret  sig  til  Mennesker,  havde  vi  aldrig 
vidst  noget  om  den  levende  og  sande  Gud;  altsaa  Aaben- 
baring  er  Grundlaget  for  vor  Kundskab  om  Gud,  og  hele 
Bibelen  viser,  at  Gud  igennem  Tiderne  altid  har  tilkende- 
givet sin  Vilje  til  sine  Tjenere  paa  Jorden. 

I  Tidens  Midte  sendte  Gud  sin  enbaarne  Søn  til  Jorden 
for  at  frelse  den  faldne  Menneskehed,  han  gav  sit  Liv  for 
os,  og  gav  os  sit  Evangelium,  som  vi  skulde  efterleve.  — 
Jesus  lod  sig  døbe  af  Johannes  den  Døber,  og  derefter 
gik  han  ud  og  belærte  dem,  som  vilde  høre  paa  ham,  og 
senere  oprettede  han  sin  Kirke  med  alle  de  Embedsmænd, 
som  rettelig  tilhører  den  nemlig:  Apostle,  Profeter,  Hyrder 
og  Lærere  o.s.v.,  altsaa,  vi  gaar  ud  fra,  at  den  Kirke  Guds 
Søn  oprettede  i  Tidens  Midte  var  den  rigtige!  Jesu  Kristi 
Apostle   lærte   efter   Kristi   Himmelfart  den  sande  Lære  til 

Menneskene,  og  dog  viste  det  sig,  at  der  allerede  den 
Gang  var  nogle,  som  prøvede  paa  at  forandre  Evangeliets 
Lærdomme  (Brevet  til  Gaiaterne  I.K.  6  -  9)  og  indføre  deres 
egne  Meninger. 

Dette  kan  ikke  tillades,  thi  Jesus  selv  siger:  „De  dyrke 
mig  forgæves,  idet  de  lærer  saadanne  Bud,  som  ere  Men- 
neskebud". 

Jeg  vil  give  Dem  Anvisning  paa  nogle  Skriftsteder,  som 
omtaler  et  stort  Frafald  fra  Kristi  Lærdomme,  hvilket  var 
forudset  vilde  komme,  nemlig  2.  Thessaloniker  2.  K.  3-4  V. 
2.  Thimoth.  4.  K.  3-4V.,  Apost.  Gern.  20.  K.  29-30 V.,  2.  Peter 
2  K.  1  -  3  V.,  Es.  24.  K.  1  -  5  V.  Jeg  mener  dette  er  til- 
strækkeligt til  at  bevise  at  et  stort  Frafald  fra  den  oprin- 
delige Kristi  Kirke  har  fundet  Sted. 

Endnu  et  Skriftsted  2.  Timoth.  4.  K.  3-4,  som  tydeligt 
viser  at  Menneskene  vilde  gaa  bort  fra  den  sande  Lær- 
dom og  tage  sig  Lærere  efter  hvad  der  behager  dem. 

Vi  har  egentlig  her  Svaret  paa  Deres  Spørgsmaal :  Hvor- 
for er  der  saa  mange  Kirker?,, 

Menneskene  vil  selv  bestemme  den  Maade,  paa  hvilken 
de  ønsker  at  blive  frelst,  og  derfor  vælger  de  at  tilhøre  et 
Samfund,  der  stemmer  overens  med  deres  Følelser  og 
Meninger,  i  Stedet  for  at  adlyde  den  Lære,  som  Kristus  saa 
tydeligt  har  givet  os  i  sit  Evangelium,  han  siger  selv  til 
sine  Disciple:  „I  have  ikke  udvalgt  mig,  men  jeg  har  ud- 
valgte Eder",  eller  med  andre  Ord,  det  er  ikke  os,  der  be- 
stemmer, hvorledes  vi  kan  blive  frelst;  men  Kristus! 

Ældste  Holger  A.  Jørgensen. 


>> 


STRÆBENDE  UNGDOM" 


Det  er  sikkert  en  stor  Sorg  for  mange  af  vore  Søskende, 
at  man  har  set  sig  nødsaget  til  at  inddrage  „Stræbende 
Ungdom".  Sorgen  er,  kan  jeg  forsikre  ikke  mindst  hos  de 
Bestemmende,  men  naar  den  økonomiske  Basis  ikke  er 
til  Stede,  og  Tiderne  heller  ikke  i  Øjeblikket  er  i  Bedring, 
var  det  umuligt  at  fortsætte.  Det  er  beklageligt,  at  vore 
trofaste  Søskende,  der  havde  tegnet  nyt  Aarsabonnement, 
ikke  mere  vil  faa  Bladet  tilsendt.  De  indsendte  Beløb  vil 
eller  rettere  er  returnerede. 

Bladet,  der  startede  med  et  smukt  Julenummer  „Cumo- 
rah  1940",  maatte  slutte  med  et  Julenummer  af  lidt  mindre 
Format  1941. 

Maa  jeg  gennem  disse  Linier  rette  en  hjertelig  Tak  til 
alle,  der  har  deltaget  i  Arbejdet  for,  at  Bladet  skulde  frem- 
træde saa  interessant  som  muligt.  Den  væsentlige  Del  af 
Æren  skyldes  Bladets  Redaktør  Jørgen  W.  Schmidt,  der 
har  udført  et  stort  og  krævende  Arbejde;  Bladets  Struktur 
skyldes  udelukkende  ham.  Ogsaa  til  Lokalredaktørerne  skal 
der  rettes  en  Tak  og  sidst  men  ikke  mindst  til  Missions- 
kontoret  i  København,  ikke  alene  for  det  økonomiske  Til- 
skud, men  ogsaa  for  det  overvældende  Kontorarbejde, 
Bladet  har  nydt  godt  af. 

Bladets  Opgave  var  at  virke  som  Talerør  for  Ungdom- 
men, at  samle  og  opbygge  Søskende  og  gennem  sine  ud- 
arbejdede Lektier,  at  gøre  Klassearbejdet  mere  interessant, 
om  disse  Opgaver  er  løst  tilfredsstillende,  vil  jeg  lade 
Søskende  selv  besvare. 

Bladets  Inddragelse  vil  vajre  et  absolut  Minus  i  mange 
Retninger  og  ikke  mindst,  naar  Stævnet  (som  vi  alle  haa- 
ber  vil  komme)  vil  kalde  Ungdommen  sammen  fra  nær  og 
fjern.  Der  findes  dog  Udveje  for  alt,  ogsaa  for  dette.  Skulde 
det  mod  min  Forventning  atter  lykkes  at  udgive  et  spe- 
cielt Ungdomsblad,  vil  jeg  hilse  det  med  Glæde,  men  indtil 
da  maa  „Stjernen",  som  Kirkens  officielle  Organ,  være  det 
Sted,  der  kan  benyttes  af  alle,  naar  Ungdommens  Sag  er 
paa  Tale. 

Til  Slut  en  Tak  til  enhver  Køber  af  vort  lille  Blad,  haaber 
Tiden  snart  er  inde  til  et  „come  back". 

Julius  Andersen, 

NB.  Mormofolium  kan  stadigvæk  faas  hos  de  lokale  Ung- 
domsf.  Bestyrelser,  der  kan  rekvirere  gennem  Missions- 
kontoret. 


Fra  Missionsmarken. 


bryllup: 

Lørdag  den  24.  Januar  1942  blev  Broder  Christian  Gothartlt  Christensen, 
Hjørring  borgerlig  viet  til  Frk.  Signe  Jensen.  Vi  sender  her  i  „Stjernen" 
vore  bedste  Lykønskninger  og  haaber  de  maa  leve  et  langt  og  af  Gud 
velsignet  Liv.  VHA. 

{fødselsdage: 

Onsdag  den  4.  Marts  kan  Str.  Nicoline  Jensen,  København  fejre  sin  90 
Aars  Fødselsdag  og  Dagen  i  Forvejen  sin  30  Aars  Daabsdag.  Str.  Jensen, 
der  er  en  flink  og  god  gammel  Søster,  nød  for  en  halv  Snes  Aar  siden  den 
store  Glæde  at  have  sin  Sønnesøn,  Henry  J.  Jensen,  herovre  paa  Mission. 

Maa  Herren  velsigne  denne  vor  Søster  med  en  fredfyldt  Livsaften. 

Den  11.  Marts  fylder  en  af  Odense  Grens  ældre  Søstre,  Str.  Johanne 
Larsen,  70  Aar.  Str.  Larsen  har  et  brændende  Vidnesbyrd  om  Evange- 
liets guddommelige  Sandheder  og  er  en  god  og  trofast  Sidste  Dages 
Hellig,  som  besøger  sine  Møder,  saa  ofte  Helbredet  tillader. 

Vi  ønsker  Str.  Larsen  hjertelig  til  Lykke  og  beder  Herren  velsigne 
hende  med  en  lys  og  lykkelig  Livsaften.  S.  H. 

Mandag  den  16.  Marts  1942  fejrer  et  kendt  og  skattet  Medlem  af 
Aalborg  Gren,  Ældste  Holger  A.  Jørgensen  sin  70  Aars  Fødselsdag.  Bro- 
der Jørgensen  har  i  over  30  Aar  været  en  trofast  og  nidkær  Herrens 
Tjener,  hvem  ingen  Opgave  har  været  for  svær.  For  nogle  Aar  siden 
udførte  Broder  Jørgensen  en  hæderfuld  Mission,  fra  hvilken  Tid  han  vil 
være  mange  Søskende  bekendt. 

Paa  Højtidsdagen  vil  Fødselsdagsbarnet  modtage  mange  Beviser  paa 
sine  Medsøskendes  og  Venners  Kærlighed  og  Sympati.  „Skandinaviens 
Stjerne"  føjer  sin  Lykønskning  til  og  nedbeder  Herrens  Velsignelser  over 
vor  Broder  og  Medarbejder, 

Str.  Kirstine  Jacobsen  fyldte  den  2  Februar  75  Aar.  Str.  Jacobsen  er 
født  i  Randlev,  hun  modtog  Daab  den  25.  Sept.  1925,  idet  hun  nød  den 
sjældne  Velsignelse  at  blive  døbt  af  sin  egen  Søn,  Anders  Jacobsen, 
der  har  udført  et  stort  Arbejde  indenfor  Genealogisk  Forening  baade 
herhjemme  og  i  Amerika.  Str.  Jacobsen  har  altid  fulgt  sine  Møder  med 
stor  Interesse;  men  har  desværre  i  det  sidste  Aar  været  hindret  heri  paa 
Grund  af  Sygdom.  Vi  ønsker  Str,  Jacobsen  en  lys  og  lykkelig  Livsaften 
og  haaber,  at  vi  endnu  i  mange  Aar  maa  have  hende  iblandt  os. 

T.  J.  J. 

